Tron Jensen

Artikkelen er om forfatter Tron Jensen (født 1958). Se annet sted for musiker Tron Jensen (1966) fra Bergen

Tron Jensen (født 22. februar 1958 på Lillestrøm) er en norsk romanforfatter som har skrevet om lærere.

Han tok yrkesskole på Strømmen videregående skole, voksengymnas og fag på universitetet, før han i 1985 fikk jobb på Oslo Voksenopplæring Rosenhof i norsk og samfunnsfag for innvandrere. I 1986 utga han flere kriminalnoveller  i Aftenposten. De het Fiskehandlerne, Alene om mistanken, Knockout i siste runde og Ikke riktig vel bevart.

Romandebuten kom i 1990 med en selvanalytisk kjærlighetsroman, der en språklærer (Jørgen) forelskes i ei fra Chile. Oppfølgeren fra 1996 het Håpets kronologi er  om en stagnert musikklærer (navnløs, 37 år) med «fanakofte og leverpostei».  Fra 1997 til 2009 anmelder Tron Jensen klassisk musikk, jazz og samtidsmusikk i Dagens Næringsliv.

En språklærer (Lars) sitt begjær til yngre kollega på Rosenhof, skildres i Oppfinnelsen av et begjær fra 2009. En lærer og tidligere musikkanmelder (Odd) har i Uoppredd seng fra 2012, giftet seg med en fransk-algirsk og flyttet til Nice, der han begjærer to norske turister. I Til Capri begjærer en lærer (Erik, 57 år) på ferie både lærerkollegaen og to vulgære svensker på hotellet.

Hans stil er beskrevet som kontant, med korte setninger som gjør teksten «frapperende effektiv».

 Bibliografi 
 
 
 
 Oppfinnelsen av et begjær, roman, Oktober (2009)
 Uoppredd seng, roman, Oktober (2012)
 Til Capri'', roman, Oktober (2016)

Referanser

Eksterne lenker 
 Presentasjon av Tron Jensen i Forfatterkatalogen på Forfattersentrums nettsider

Norske romanforfattere
Personer fra Skedsmo kommune
Fødsler i 1958